APROBACIÓN DA ORDENANZA FISCAL REGULADORA DO PREZO PÚBLICO POLA PRESTACIÓN DE SERVIZOS DE LIMPEZA DE POZOS NEGROS E FOSAS SÉPTICAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/05/2020)

A Organización Mundial da Saúde elevou o pasado 11 de marzo de 2020 a situación de emerxencia de saúde pública ocasionada polo COVID-19 a pandemia internacional. A evolución dos feitos require a adopción de medidas inmediatas e eficaces para facer fronte a esta conxuntura. Para dar resposta a esta grave crise, o Goberno de España decretou o estado de alarma a través do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19. Entre as medidas adoptadas a Disposición adicional terceira do Real Decreto contempla a suspensión dos prazos administrativos. O cómputo dos prazos renovarase no momento en que perda vixencia o Real Decreto ou, no seu caso, as prórrogas do mesmo. O punto cuarto de devandita Disposición Adicional contempla unha excepción á suspensión dos prazos para aqueles procedementos administrativos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos. É por iso que, en relación co seguinte procedemento: 1º.-O Pleno da Corporación municipal de Ponteareas en sesión celebrada o pasado 25-2-2020 aprobou inicialmente a Ordenanza en cuestión sendo publicado o anuncio de exposición ao público no Boletín Oficial de Pontevedra en data 11-3-2020 por prazo de 30 días.2º.-Con data 14-3-2020 entrou en vigor o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, coa suspensión automática do prazo de exposición ao público, restando a día de hoxe 28 días hábiles.3º.-A día de hoxe tamén licitouse o servizo de baleirado adxudicándose a unha empresa a cal está pendente de escomenzalo mesmo da aprobación definitiva daquela Ordenanza. E á vista de que se trata dun procedemento estreitamente vinculado ao estado de alarma, así como indispensable para o funcionamento básico do servizo de saneamento polos seguintes motivos: Examinada a documentación que a acompaña e de conformidade co establecido na Disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e no artigo 21.1. s) da Lei 7/1985, de 2 de abril, reguladora das Bases do Réxime Local, Primeiro. Acordar a continuación do seguinte procedemento por tratarse dun procedemento estreitamente vinculado aos feitos xustificativos do estado de alarma e indispensable para o funcionamento básico do servizo de saneamento tal e como se recolle na motivación da presente resolución. Expediente: 7783/2019 Procedemento: Aprobación Ordenanza do Prezo Público de Limpeza pozos negros e fosas sépticas Data: 25-2-2020 Segundo. Consecuentemente reanudar o prazo de exposición ao público, suspendido polo Real Decreto de Estado de Alarma, dende a publicación da presente no Boletín Oficial da Provincia de Pontevedra, restando un total de 28 días hábiles a contar dende o día seguinte a publicación do anuncio para formular reclamacións e suxerencias, debendo significar que de conformidade co acordo adoptado a Ordenanza Reguladora considerarase definitivamente aprobada se durante o citado prazo non presenten reclamacións. Durante o devandito prazo poderá ser examinado o expediente por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://ponteareas.sedelectronica. gal ]. Ponteareas, documento asinado electronicamente.